Regiarungsbeziak Liegnitz
Da Regiarungsbeziak Liegnitz (dt.: Regierungsbezirk Liegnitz) woa a Regiarungsbeziak in da breissische Provinz Schlesien. Ea hod vo 1813 bis 1945 bstondn und hodn noadwestlichn Tei vo Schlesien umfossd.

Da Regiarungsbeziak Liegnitz is in da Umgongssproch ois Niedaschlesien bekonnd worn.

Gschicht 

Da Regiarungsbeziak is geng End vo de Koalizionskriage aus de Fiaschtntuima: Liegnitz, Jauer, Sagan, da Stondesherrschoft Carolath, aus Tein vo de Fiaschtntuima: Glogau und Schweidnitz sowia da voamois säggsischn Obalausitz und meahra ehemois behmischn und neumärkischn Enklavn buidd worn.

Da Vawoitungssiez hod se in da Stod Liegnitz bfundn. Ondare wichtige Städt van Regiarungsbeziak woan: Görlitz, Grünberg, Glogau, Bunzlau, Hoyerswerda (seit 1825) und Hirschberg.

Da estli ogrenznde Tei vo Niedaschlesien hod zan Regiarungsbeziak Breslau ghead. Im Noadostn hods Gebiet on de Provinz Posen ogrenzd, ob 1919 on: Poin, im Noadwestn on de Provinz Brandenburg, im Westn on Saggsn und im Sidn ons östareichische Kronland Behmen, ob 1919 on de Tschechei. 1919–1938 und ob 1941 woa Schlesien in zwoa Provinzn teid, da Regiarungsbeziak Liegnitz hod donn zua Provinz Niedaschlesien ghead.

Vawoitungsgliedarung 

Da Regiarungsbeziak hod foingde Stod- und Landkroas (Stond: 1910) umfossd:

Regiarungspresidentn 

 1818–1820 : Kiekhöfer
 1820–1823 : Friedrich Troschel
 1823–1828 : Friedrich von Erdmannsdorff
 1828–1831 : Friedrich vo Troschel (2. Amtszeid)
 1831–1844 : Ferdinand zu Stolberg-Wernigerode
 1844–1848 : Hartmann vo Witzleben
 1848 : Johann Eduard vo Schleinitz (kommiss.)
 1848–1851 : Ferdinand vo Westphalen
 1851–1855 : Werner vo Selchow
 1855–1868 : Carl Graf vo Zedlitz-Trützschler
 1868–1885 : Constantin vo Zedlitz-Neukirch
 1885–1895 : Nicolaus vo Handjery
 1895–1902 : Gustav vo Heyer
 1902–1915 : Günther vo Seherr-Thoß
 1915 : Oskar Hergt
 1915–1919 : Hans Ukert
 1919–1925 : Robert Büchting
 1925–1931 : Hans Poeschel
 1931–1932 : Hans Simons
 1932–1934 : Adolf vo Hahnke
 1934–1936 : Herbert Suesmann
 1936–1939 : Max Engelbrecht
 1939–1942 : Friedrich Bachmann
 1942–1945 : Alfred Bochalli

Im Netz 
 Regierungsbezirk Liegnitz Vawoitungsgschicht und Landrodslistn af da Website territorial.de (Rolf Jehke), Stond: 14. Juli 2013.

Beleg 
 Liegnitz [1]. In: Meyers Großes Konversations-Lexikon. Band 12, Leipzig 1908, S. 540. (zeno.org)
 Liegnitz [1]. In: Pierer's Universal-Lexikon. Band 10, Altenburg 1860, S. 368–369.

Liegnitz
Legnica